CELEX: 31977R2290
Language: ro
Date: 1977-10-18 00:00:00
Title: Regulamentul (CE, Euratom, CECO) nr. 2290/77 al Consiliului din 18 octombrie 1977 de stabilire a regimului financiar al membrilor Curții de Conturi

Anunţ juridic important

|

31977R2290

Jurnalul Oficial L 268 , 20/10/1977 p. 0001 - 0004 ediţie specială finlandeză: capitol 1 volum 1 p. 0130  ediţie specială spaniolă: capitol 01 volum 2 p. 0070  ediţie specială suedeză: capitol 1 volum 1 p. 0130  ediţie specială portugheză capitol 01 volum 2 p. 0070  ediţie specială în limba cehă capitol 01 volum 01 p. 87  - 90 ediţie specială în limba estonă capitol 01 volum 01 p. 87  - 90 ediţie specială în limba maghiară capitol 01 volum 01 p. 87  - 90 ediţie specială în limba lituaniană capitol 01 volum 01 p. 87  - 90 LV.ES capitol 01 volum 01 p. 87  - 90 MT.ES capitol 01 volum 01 p. 87  - 90 PL.ES capitol 01 volum 01 p. 87  - 90 SK.ES capitol 01 volum 01 p. 87  - 90 ediţie specială în limba slovenă capitol 01 volum 01 p. 87  - 90

		19771018Regulamentul (CE, Euratom, CECO) nr. 2290/77 al Consiliuluidin 18 octombrie 1977de stabilire a regimului financiar al membrilor Curții de ConturiCONSILIUL COMUNITĂȚILOR EUROPENE,având în vedere Tratatul de instituire a Comunității Europene a Cărbunelui și Oțelului și, în special, articolul 78e al acestuia,având în vedere Tratatul de instituire a Comunității Economice Europene și, în special, articolul 206 al acestuia,având în vedere Tratatul de instituire a Comunității Europene a Energiei Atomice și, în special, articolul 180 al acestuia,având în vedere Protocolul privind privilegiile și imunitățile Comunităților Europene, care se aplică membrilor Curții de Conturi în temeiul articolelor 206, 78e și 180 menționate anterior,întrucât este de competența Consiliului să stabilească salariile, indemnizațiile și pensiile membrilor Curții de Conturi, precum și orice altă indemnizație cu rol de remunerație,ADOPTĂ PREZENTUL REGULAMENT:Articolul 1Începând cu data preluării funcției și până în ultima zi a lunii în care le încetează mandatul, membrii Curții de Conturi au dreptul la un salariu de bază, la alocații familiale și la indemnizații.Articolul 2Salariul lunar de bază al membrilor Curții de Conturi este egal cu valoarea ce rezultă din aplicarea următoarelor procente la salariul de bază al unui funcționar al Comunităților Europene de gradul A 1, ultima treaptă:Președinte: | 108 % |Alți membri: | 104 % |Articolul 3Membrii Curții de Conturi beneficiază de alocațiile familiale stabilite prin analogie cu dispozițiile articolului 67 din statutul funcționarilor și ale articolelor 1-3 din anexa VII la acest statut.Articolul 4Membrii Curții de Conturi beneficiază de o indemnizație de reședință egală cu 15 % din salariul lor de bază.Articolul 5Salariilor de bază prevăzute la articolul 2, alocațiilor familiale prevăzute la articolul 3 și indemnizațiilor de reședință prevăzute la articolul 4 li se aplică un coeficient corector stabilit de Consiliu în temeiul articolelor 64 și 65 din Statutul funcționarilor Comunităților Europene cu privire la funcționarii care își desfășoară activitatea în Luxemburg.Articolul 6La preluarea și la încetarea mandatului său, un membru al Curții de Conturi are dreptul la:(a) o indemnizație de instalare egală cu salariul său de bază pe două luni, la preluarea mandatului, și o alocație de reinstalare egală cu salariul său de bază pe o lună, la încetarea mandatului;(b) rambursarea cheltuielilor de călătorie suportate de el pentru sine și pentru membrii familiei sale și rambursarea cheltuielilor efectuate pentru mutarea mobilierului personal, inclusiv a cheltuielilor de asigurare pentru acoperirea riscurilor obișnuite (furt, spargere, incendiu).În cazul reînnoirii mandatului său, acesta nu are dreptul la nici una dintre indemnizațiile menționate anterior. Acesta nu are dreptul la indemnizațiile respective nici în cazul în care este desemnat ca membru al unei instituții a Comunităților, cu condiția ca acea instituție să aibă sediul provizoriu în localitatea în care acesta a locuit anterior în temeiul funcției pe care o exercita și cu condiția ca anterior acestei noi numiri să nu se fi reinstalat.Articolul 7Membrul Curții de Conturi care, în exercitarea funcției sale, trebuie să se deplaseze în afara localității în care se află sediul provizoriu al Curții beneficiază de:(a) rambursarea cheltuielilor sale de călătorie;(b) rambursarea cheltuielilor de hotel (cameră, servicii și taxe, exclusiv orice alte cheltuieli);(c) o indemnizație de 800 BEF pe zi întreagă de deplasare; această indemnizație se ridică la 1500 BEF pentru deplasările în afara Europei.Articolul 8(1) Timp de trei ani, începând din prima zi a lunii care urmează încetării mandatului său, fostul membru al Curții de Conturi primește o indemnizație tranzitorie lunară a cărei valoare este stabilită la:- 35 % din salariul de bază pe care îl primea la data încetării mandatului, dacă perioada în care și-a exercitat mandatul este mai mică de doi ani;- 40 % din același salariu, dacă perioada menționată este mai mare de doi ani și mai mică de trei ani;- 45 % din același salariu, dacă perioada menționată este mai mare de trei ani și mai mică de cinci ani;- 50 % din același salariu, dacă perioada menționată este mai mare de cinci ani și mai mică de 10 ani;- 55 % din același salariu, dacă perioada menționată este mai mare de 10 ani și mai mică de 15 ani;- 60 % din același salariu, în celelalte cazuri.(2) Dreptul la indemnizație încetează dacă fostul membru al Curții de Conturi este numit într-o nouă funcție într-una din instituțiile Comunităților sau dacă decedează. În cazul unei noi numiri, plata acestei indemnizații se face până la data intrării în funcție; în caz de deces, ultima plată se face pentru luna în care a survenit decesul.(3) Dacă în cursul acestei perioade de trei ani persoana interesată exercită noi funcții, valoarea remunerației lunare brute, și anume înainte de deducerea impozitelor, pe care o primește pentru noua funcție se deduce din indemnizația prevăzută la alineatul (1), în cazul în care valoarea remunerației respective cumulată cu indemnizația menționată anterior, înainte de deducerea impozitelor, este mai mare decât suma pe care persoana interesată o primea în calitate de membru al Curții de Conturi în conformitate cu articolele 2, 3 și 4. La calcularea valorii remunerației primite pentru noua activitate se iau în considerare toate elementele de remunerare, cu excepția acelora care reprezintă rambursarea cheltuielilor.(4) La data încetării mandatului și, ulterior, la data de 1 ianuarie a fiecărui an și la fiecare modificare a situației sale financiare, membrul Curții de Conturi adresează președintelui Curții de Conturi declarația privind ansamblul elementelor de remunerare primite pentru munca sa, cu excepția acelora care corespund rambursării cheltuielilor.Nu sunt deductibile din indemnizația tranzitorie veniturile cumulate legal de către fostul membru în cursul exercitării funcției de membru al Curții de Conturi.Declarația respectivă trebuie făcută cu bună credință și are caracter confidențial. Informațiile pe care le cuprinde nu pot fi utilizate în alt scop decât în cele prevăzute de prezentul regulament și nici nu pot fi divulgate terților.(5) În cursul perioadei de trei ani menționate la alineatul (1), fostul membru al Curții de Conturi beneficiază de alocațiile familiale prevăzute la articolul 3.Articolul 9(1) După încetarea mandatului, membrii Curții de Conturi au dreptul la o pensie pe viață plătibilă de la data la care împlinesc vârsta de 65 ani.(2) Cu toate acestea, ei pot cere acordarea acestei pensii începând cu vârsta de 60 ani. În acest caz, pensiei i se aplică un coeficient de reducere, după cum urmează:60 ani | 0,70 |61 ani | 0,75 |62 ani | 0,80 |63 ani | 0,87 |64 ani | 0,95 |Articolul 10Valoarea pensiei este de 4,50 % din ultimul salariu de bază primit pentru fiecare an întreg de serviciu și o doisprezecime din acea sumă pentru fiecare lună întreagă. Valoarea maximă a pensiei este de 70 % din ultimul salariu de bază primit.Atunci când persoana interesată a exercitat mandatul de președinte și pe cel de membru al Curții de Conturi, salariul în raport cu care se calculează pensia se raportează la proporția de timp petrecut de persoana interesată pentru exercitarea fiecăruia dintre aceste mandate.Articolul 11Un membru al Curții de Conturi care suferă de o invaliditate considerată totală și care îl împiedică să își exercite funcțiile și care din această cauză demisionează sau este eliberat din funcție beneficiază de la data demisiei sau eliberării din funcție de următorul regim:(a) în cazul în care invaliditatea este recunoscută ca fiind permanentă, acesta are dreptul la o pensie pe viață calculată în conformitate cu dispozițiile articolului 10, de cel puțin 30 % din ultimul salariu de bază. El are dreptul la o pensie maximă dacă incapacitatea rezultă dintr-o infirmitate survenită sau dintr-o boală contractată în cursul exercitării mandatului;(b) în caz de invaliditate temporară, are dreptul până la însănătoșire la o rentă de 60 % din ultimul salariu de bază primit, dacă infirmitatea a survenit sau boala a fost contractată în exercitarea mandatului, și de 30 % în celelalte cazuri. Atunci când beneficiarul rentei împlinește vârsta de 65 de ani sau dacă s-au scurs șapte ani de la intrarea în efect a rentei respective, renta este înlocuită de o pensie pe viață calculată în conformitate cu condițiile prevăzute la articolul 10.Articolul 12Un membru al Curții de Conturi beneficiază de sistemul de securitate socială prevăzut de Statutul funcționarilor Comunităților Europene în ceea ce privește acoperirea riscurilor de boală, de boală profesională, de accident de muncă, precum și prestațiile în caz de naștere și deces.Prezentul articol se aplică de asemenea foștilor membri ai Curții de Conturi care beneficiază fie de sistemul de pensii prevăzut la articolul 9, fie de indemnizația tranzitorie prevăzută la articolul 8. Prezentul paragraf nu se aplică însă în ceea ce privește acoperirea unor riscuri deja acoperite de alt sistem de securitate socială de care ar beneficia fostul membru al Curții de Conturi.Articolul 13Atunci când cauza invalidității sau decesului este imputabilă unui terț, Comunitățile se subrogă de drept membrului Comisiei sau a Curții sau succesorilor în drepturi ai acestuia în acțiunea formulată împotriva terțului răspunzător, în limita obligațiilor care rezultă pentru Comunități din prezentul sistem de pensii.Articolul 14Indemnizația tranzitorie prevăzută la articolul 8, pensia prevăzută la articolul 9 și pensiile și rentele prevăzute la articolul 11 nu se pot cumula. Atunci când membrul Curții de Conturi poate pretinde beneficiul simultan a două sau mai multe din dispozițiile prevăzute mai sus, i se aplică numai dispoziția cea mai favorabilă.Articolul 15Atunci când decesul unui membru al Curții de Conturi survine înainte de expirarea mandatului său, soțul supraviețuitor sau copiii aflați în întreținere beneficiază, până la încheierea celei de-a treia luni următoare celei în care a survenit decesul, de remunerația la care membrul Curții de Conturi ar fi avut dreptul în temeiul articolelor 2, 3 și 4.Articolul 16(1) Văduva și copiii aflați în întreținere ai unui membru sau fost membru al Curții de Conturi care a dobândit dreptul la pensie la data decesului său beneficiază de pensie de urmaș.Valoarea pensiei este egală cu un procentaj din pensia care îi revenea membrului sau fostului membru al Curții de Conturi la data decesului, și anume:— pentru văduvă | 60 %; |— pentru fiecare orfan de tată | 10 %; |— pentru fiecare orfan de tată și mamă | 20 %. |din pensia dobândită în temeiul articolului 10 de membrul sau fostul membru al Curții de Conturi în ziua decesului. Cu toate acestea, dacă decesul membrului Curții de Conturi survine în cursul mandatului, pensia de urmaș pentru văduvă este egală cu 36 % din salariul de bază primit la data decesului.(2) Totalul pensiilor de urmaș astfel acordate nu poate depăși valoarea pensiei membrului sau fostului membru al Curții de Conturi pe baza căreia sunt calculate. După caz, valoarea maximă a pensiilor de urmaș susceptibile a fi acordate este împărțită între cei în cauză în conformitate cu procentele prevăzute mai sus.(3) Pensiile de urmaș se acordă începând cu prima zi a lunii calendaristice următoare datei decesului. Cu toate acestea, în cazul în care se aplică dispozițiile articolului 15, dreptul de primire a pensiei se amână până în prima zi a celei de-a patra luni următoare lunii în care a survenit decesul.(4) În cazul decesului succesorului în drepturi, dreptul la pensia de urmaș se stinge la sfârșitul lunii în cursul căreia a survenit decesul. De asemenea, dreptul la pensia de orfan se stinge la sfârșitul lunii în cursul căreia orfanul împlinește vârsta de 21 de ani. Cu toate acestea, acest drept se prorogă pe durata formării profesionale a orfanului și cel mult până la sfârșitul lunii în cursul căreia acesta împlinește vârsta de 25 de ani.Pensia este plătită în continuare orfanului care este împiedicat de o boală sau de o infirmitate să își câștige existența.(5) Nu se acordă dreptul la pensia de urmaș femeii care s-a căsătorit cu un fost membru al Curții de Conturi care a dobândit, la data căsătoriei, dreptul la pensie în temeiul prezentului regulament, nici copiilor rezultați din această căsătorie, cu excepția cazului în care decesul fostului membru al Curții de Conturi a survenit după împlinirea a cinci ani de la căsătorie.(6) Dreptul unei văduve la pensie de urmaș încetează dacă aceasta se recăsătorește. Aceasta beneficiază de plata imediată a unei sume brute egale cu dublul valorii anuale a pensiei sale de urmaș.Articolul 17Un membru al Curții de Conturi care este eliberat din funcție din cauza unei abateri grave pierde orice drept la indemnizația tranzitorie și la pensia de vechime, fără însă ca efectele acestei măsuri să se răsfrângă asupra succesorilor săi în drepturi.Articolul 18În cazul în care Consiliul decide majorarea salariului de bază, acesta adoptă simultan o decizie cu privire la creșterea corespunzătoare a pensiilor primite.Articolul 19Plata prestațiilor prevăzute de prezentul sistem de pensii este în sarcina bugetului Comunităților. Statele membre garantează în mod colectiv plata acestor prestații în conformitate cu planul de finanțare a acestor cheltuieli.Articolul 20(1) Plata sumelor datorate în conformitate cu articolele 2, 3, 4, 6, 12 și 15 se efectuează în moneda țării în care Curtea de Conturi își are sediul provizoriu.(2) Plata sumelor datorate în conformitate cu articolele 8, 9, 11 și 16 se efectuează, la alegerea celor în cauză, fie în moneda țării a cărei cetățenie o au, fie în moneda țării de reședință, fie în moneda țării în care se află sediul provizoriu al Curții de Conturi, această alegere rămânând valabilă cel puțin doi ani.În cazul în care nici prima, nici a doua dintre aceste țări nu este un stat membru al Comunităților, plata sumelor datorate se efectuează în moneda țării în care Curtea de Conturi își are sediul provizoriu.Articolul 21Regulamentul de stabilire a condițiilor și procedurii de aplicare a impozitului instituit în favoarea Comunităților se aplică membrilor Curții de Conturi.Articolul 22Prezentul regulament intră în vigoare la data publicării în Jurnalul Oficial al Comunităților Europene.Prezentul regulament este obligatoriu în toate elementele sale și se aplică direct în toate statele membre.Adoptat la Luxemburg, 18 octombrie 1977.Pentru ConsiliuPreședinteleH. Simonet--------------------------------------------------